OzLabs/hebrew-wiki-articles huggingface dataset:
ישעיהו שנלר

ישעיהו (שעיה) שנלר (נולד ב-1951) הוא שופט ישראלי בדימוס שכיהן כסגן נשיא בבית המשפט המחוזי בתל אביב בשנים 2013–2020. עסק בערעורים אזרחיים.

==ביוגרפיה==
נולד לרפאל שנלר, ד"ר ומרצה בכיר לחינוך, סוציולוגיה ותקשורת ולמרים (לבית שהרבני), עובדת סוציאלית.

גדל בקבוצת יבנה ובשנת 1969 סיים את לימודיו התיכוניים בבית הספר התיכון בקבוצת יבנה. בשנים 1969–1971 למד בישיבת מרכז הרב בירושלים ושמע שיעורים מפי הרב צבי יהודה הכהן קוק. בשנת 1975 סיים לימודי משפטים באוניברסיטת בר-אילן.
בשנים 1975–1977 התמחה במשרד עורכי דין, ובשנת 1977 הוסמך כעורך דין. בשנים 1977–1996 עבד כעורך דין, תחילה כשכיר ולאחר מכן כעצמאי.
בינואר 1997 מונה לשופט בבית משפט השלום בפתח תקווה. ביוני 2003 מונה לשופט בבית המשפט המחוזי בתל אביב. ביולי 2013 מונה לסגן נשיא בית המשפט המחוזי בתל אביב.

ב-26 ביולי 2016 המליצה הוועדה לאיתור נציב הביקורת על הפרקליטות לשרת המשפטים, איילת שקד, למנותו לתפקיד, אך שנלר משך את מועמדותו משום שבנה של אשתו, שלה נישא שבוע קודם לכן, עובד בפרקליטות.

מעביר שיחות בכל רחבי הארץ על הקשר בין החוק ומשפט במדינת ישראל לחוקי התורה.

בעבר היה בראש טבלת הדירוג של שביעות רצון מהשופטים.

==פסקי דין שהתפרסמו בעיתונות המקוונת==
*פסק על הסכם הפשרה בין קיבוץ דגניה א' לשופט רון שפירא.
*פסק בפרשת מסמכי פנמה שאין לקבל את טענת משרד עורכי דין לפיהן אינו חייב לחשוף בפני רשות המיסים את לקוחותיו מטעמי חיסיון עורך דין-לקוח.
*פסק הגדלת שכר על תאונת הדרכים בשל נזק נפשי של נהג משאית שנפצע בתאונה והתקשה לחזור לעבודה בגלל פוסט טראומה.
*פסק במקרה שאב מעביר לילדיו את הבעלות על דירות ששייכות לו, תוך שהוא קובע כי הם יצטרכו לפעול בזכויות הבעלות על-פי הוראותיו, ובהמשך מתחרט ומבקש לקבל בחזרה את הבעלות בדירות, הסיבה היא בעקבות התהדקות הקשר עם הידועה בציבור שלו ולכן ביקש למכור את אחת הדירות בטענה כי הוא זקוק לכסף. שנלר הכריע כי כוונת הצדדים בעת חתימת הסכם העברת הבעלות על הדירות הייתה כי לאב שמורה הזכות לדרוש את מכירת הדירות רק במקרה של צורך כלכלי בריאותי. לאור האמור, נדחה ערעור האב, והבעלות על הדירות נותרה בידי הבנים.
* פסק לחייב את המדינה לפצות את בעלי הקרקע בחוף תל-ברוך, שעליה הקים משרד הביטחון אנטנות, כביש גישה ומגרש חניה.

==משפחתו==
מתגורר בקרני שומרון. היה נשוי לאסתר (נפטרה בחול המועד סוכות תשע"ד). לזוג חמישה ילדים. בשנת 2016 התחתן בשנית. אחיו הוא ח"כ לשעבר עתניאל שנלר.

==קישורים חיצוניים==
* 
* 
* 

==הערות שוליים==

קטגוריה:בוגרי אוניברסיטת בר-אילן: משפטים
קטגוריה:שופטי בית המשפט המחוזי בתל אביב
קטגוריה:שופטי בית משפט השלום בתל אביב
קטגוריה:בוגרי ישיבת מרכז הרב
קטגוריה:קבוצת יבנה: אישים
קטגוריה:קרני שומרון: אישים
קטגוריה:ישראלים שנולדו ב-1951
אספת הרפובליקה (פורטוגל)

האספה הכללית של הרפובליקה (בפורטוגזית : Assembleia da República) היא הפרלמנט והרשות המחוקקת בפורטוגל, המורכבת מ-230 נציגים נבחרים. האספה מתכנסת בבירת פורטוגל - ליסבון.

עד הרפורמות החוקתיות של 1989, כלל הפרלמנט כ-250 חברים, אך הרפורמות הקטינו את מספר הנציגים, כך שינוע בין 180 ל-250. לפי החוקה, חברי האספה מחויבים לייצג את המדינה כולה, ולא את הציבור שממנו הם נבחרים.

== סמכויות ==
* פיטורי הממשלה באמצעות הצבעת אי אמון
* סמכויות חקיקה נרחבות
* תיקון ושינוי החוקה (דורש רוב של שני שלישים).
* שליטה ניכרת על התקציב
* הזכות לאשר לממשלה להעלות מיסים ולהעניק הלוואות
* הכוח לאשרר אמנות וסוגים אחרים של הסכמים בינלאומיים,
* אישור או דחייה של הצעות מהנשיא על הכרזת מלחמה או עשיית שלום.
* מינויים רבים של אישים ציבוריים.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פורטוגל: פוליטיקה
פורטוגל
שמעון רייף

שמעון רייף הוא רופא ישראלי, מנהל מחלקת ילדים בהדסה עין-כרם. מומחה עולמי ברפואת ילדים ובפרט בגסטרואנטרולוגיה של ילדים. הוא מכהן כפרופסור באוניברסיטה העברית בירושלים.

==ביוגרפיה==

למד בישיבה התיכונית נתיב מאיר ולאחר מכן שירת בנח"ל המוצנח.

למד בבית הספר לרפואה בטכניון בחיפה, את ההתמחות ברפואת ילדים עשה בבית החולים לילדים 'דנה' שבמרכז הרפואי תל אביב.
את התמחותו בגסטרואנטרולוגיית ילדים עשה בבית החולים לילדים בעיר באפלו שבמדינת ניו יורק.

בשנת 1996 התמנה למנהל יחידת גסטרו ילדים בבית החולים דנה.

בשנת 2000 שהה כפרופסור אורח במחלקת הגסטרו ובמעבדה לחקר מחלות כבד בבית החולים האוניברסיטאי בצפל היל, מדינת צפון קרוליינה ועסק שם במחקר בפירוזיס כבדי, ולבסוף כתב שני מאמרים שפורסמו בכתב העת הרפואי הנחשב - JBC.

בשנת 2003 התמנה למנהל מחלקת הילדים בבית החולים הדסה.

בין השנים 2009–2011 ניהל את אגף הילדים בבית החולים דנה-דואק לילדים.

בנוסף לתפקידיו משמש כמזכיר החברה הישראלית לחקר הכבד. חבר בחברה הישראלית לפדיאטריה קלינית. חבר בוועדת הגסטרו.

וכן יו"ר איגוד האיגוד הישראלי לגסטרואנטרולוגיה ותזונת ילדים.

משמש גם כעורך המשנה של ה-journal of pediatric gastroeherology עיתון עולמי לענייני גסטרו.

כיום הוא משמש כחבר במספר ארגונים בינלאומיים בתחום הגסטרו ילדים.

בנוסף בעל מרפאה פרטית בעיר תל אביב.

==פעילותו המחקרית==
פרופ' רייף פרסם מעל 100 מאמרים בתחום רפואת ילדים גסטרו ילדים ומחלות כבד. מחקריו מתמקדים בתחום מחלות מעי דלקתיות, שלשולים, זיהום בהליקובקטר, אנדוסקופיות בילדים, בעיות בגדילה ותזונת ילדים.

מחקרו המעבדתי העיקרי מתמקד בפיברזיס כבדי. הוא חקר יחד עם מעבדתו של פרופ יואל קלוג באנטגוניסט ספציפי ל-RAS בשם FTS כמונע ואף מטפל בפיברוזיס כבדי.

בשנת שבתון במעבדה לחקר הכבד חבר לאיש מוביל בתחום הפיברוזיס, פרופ' ברנר מ- UNC NORTH CAROLINA, שם התמקד בפעילות של AKT ומתווכים נוספים ב SIGNAL TRUNSDUCTION PATHWAY בעיקר בתפקידם בפיברוזיס ועיכובם על ידי מעכבים כימיים או בטרנספקציות. כיום במעבדת המחקר שלו הוא ממשיך בחקר פיברוזיס כבדי.

בנוסף הוא חקר את הפעילות האנטי פיברוטית של ויטמין D .

==משפחתו==
נשוי לנעמי ואב לחמישה. מתגורר בירושלים ולפרקים בקרני שומרון, שם התגורר בקביעות למעלה משלושים שנה.

==קישורים חיצוניים==
*[http://www.hadassah.org.il/רופאים/פרופ-רייף-שמעון מתוך אתר הדסה] 
* [http://www.infomed.co.il/expert-87363/ ביוגרפיה מתוך פורטל הרפואה של ישראל]
* [https://web.archive.org/web/20161215172742/http://prof-reif.zapages.co.il/ האתר של פרופ' רייף]

קטגוריה:סגל מרכז רפואי הדסה
קטגוריה:קרני שומרון: אישים
קטגוריה:רופאי ילדים ישראלים
קטגוריה:רופאי ילדים יהודים
קטגוריה:ירושלים: רופאים
קטגוריה:גסטרואנטרולוגים ישראלים
קטגוריה:גסטרואנטרולוגים יהודים
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו במאה ה-20
המועצה הלאומית של הרפובליקה הסלובקית

המועצה הלאומית של הרפובליקה הסלובקית (בסלובקית: Národná rada) היא למעשה הפרלמנט והרשות המחוקקת של סלובקיה, שמורכבת מ-150 נציגים הנבחרים באופן דמוקרטי פעם בארבע שנים. המועצה ממוקמת בבירת סלובקיה – ברטיסלאבה<ref></ref>.

רק אזרחים מעל גיל 21 עם תושבות זכאים להיבחר. אחוז החסימה עומד על 5%. הבחירות האחרונות התקיימו בשנת 2016.

== סמכויות ==
* חקיקה חוקים
* שינויים בחוקה
* העברת התקציב השנתי
* אשרור אמנות בינלאומיות
* אישור פעולות צבאיות
* בחירת אנשים לתפקידים מסוימים ברשות המבצעת וברשות השופטת כמפורט בחוק.

==קישורים חיצוניים==

* 

== הערות שוליים ==

קטגוריה:סלובקיה: פוליטיקה
סלובקיה
קטגוריה:ברטיסלאבה: מבנים
שליו-שיחים

שליו-שיחים (שם מדעי: Perdicula) הוא סוג של שלווים ממשפחת הפסיוניים המזכירים את השליו, אך חיים באזורי שיחים ויערות בתת-היבשת ההודית. בדומה לשליו הם בעלי נוצות מנומרות כהות והם איטיי מעוף ועפים לעיתים רחוקות.

==מינים==
בסוג זה ארבעה מינים:

*שליו-שיחים מיוער (Perdicula asiatica)
*שליו-שיחים מצויר (Perdicula erythrorhyncha)
*שליו-שיחים מניפורי (Perdicula manipurensis)
*שליו-שיחים סלעי (Perdicula argoondah)

==קישורים חיצוניים==

קטגוריה:בעלי חיים שתוארו ב-1837
קטגוריה:טקסונים שתוארו בידי בריאן הוטון הודג'סון
קטגוריה:טווסים
בובווייט

בובווייט (שם מדעי: Colinus) הוא סוג של שלווים ממשפחת השלווים אמריקניים. 

אלו תרנגולאים קטנים החיים בערבות אמריקה הצפונית ומזכירים את השליו מהעולם הישן, אך הם שייכים למשפחה שונה. הם בעלי ציצה גדולה יותר על ראשם.

==מינים==
*שליו וירג'יניה (Colinus virginianus)
*שליו בובווייט שחור-גרון (Colinus nigrogularis)
*שליו בובווייט מנומר-גחון (Colinus leucopogon)
*שליו אמריקני מצויץ (Colinus cristatus)

==קישורים חיצוניים==

קטגוריה:בעלי חיים שתוארו ב-1820
קטגוריה:טקסונים שתוארו בידי גאורג אוגוסט פולדפוס
קטגוריה:שלווים אמריקניים
שליו מצויץ

שליו מצויץ (שם מדעי: Callipepla) הוא סוג של שלווים ממשפחת השלווים אמריקניים. 

בני הסוג בעלי ראש קטן עם ציצת נוצה ארוכה ושחורה, שנתנה להם את השם. הם חיים בטבע בערבות אמריקה הצפונית וגם באזורים יבשים יותר.

==מינים==
* שליו קליפורני (Callipepla californica)
* שליו קשקשים (Callipepla squamata) 
* שליו מהודר (Callipepla douglasii)
* שליו גמבל (Callipepla gambeli)

==קישורים חיצוניים==

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ווגלר
קטגוריה:שלווים אמריקניים
חמסן גדול

Stercorarius skua
חמסן גדול (שם מדעי: Stercorarius skua) הוא עוף ימי גדול ממשפחת החמסניים שבסדרת החופמאים. 
== מאפיינים ==
אורכו של החמסן 50-58 ס"מ, מוטת כנפיו 125-140 ס"מ ומשקלו של עד 1.4 ק"ג. צבעו חום-זהוב, בעל מקורו גדול שחור ומעוקל כמו של עוף דורס, וכפות רגליו בעלות קרומי שחייה. הוא משמיע קריאות של "הַא-הַא-הַא-הַא" בקולניות. החמסן מצוי בצפונה של אירופה, אסיה ואמריקה הצפונית ומקנן בשדות בור באיים סלעיים שונים, והנקבה מטילה 2 ביצים על הדשא. 

מין זה קרוי חמסן, עקב כך שהוא חומס מזון מעופות ימיים אחרים כמו שחפים, שחפיות וסולות, אותם הוא מתקיף מאחורה ומציק להם עד שהם שומטים את שלל הדיג שלהם. הוא גם צייד הניזון מדגים, סרטנים, זוחלים, עופות קטנים ומכרסמים.

לחמסן הבוגר כמעט ואין טורפים, אך לחמסנים קטנים טורפים רבים, כמו חולדות, חתולים ושועלי שלג.

==קישורים חיצוניים==

==הערות שוליים==

קטגוריה:טקסונים שתוארו בידי מורטן תראן בריניך
קטגוריה:חמסניים
קטגוריה:עופות: טורפי-על
קטגוריה:בעלי חיים שתוארו ב-1764
קטגוריה:עופות האוקיינוס האטלנטי
קטגוריה:עופות האוקיינוס הארקטי
סאח'יר

VIP במסלול "הגרנד פרי פורמולה של בחריין"|שמאל|ממוזער]]
סאח'יר (בערבית: الصخير) הוא אזור מדברי הממוקם במחוזה הדרומי של ממלכת בחריין, ליד זאלאכ ועוואלי.

באזור המדברי נמצא ארמון אל-סאח'יר שנבנה בשנת 1870 והוא אחת מהאטרקציות המרכזיות באזור. בתחילת שנות ה-2000, האזור התפתח רבות, דוגמאות לפיתוח האזור הן יצירת קמפוס של האוניברסיטה הבינלאומית המרכזית למשפטים וערעורים של בחריין, ובניית מסלול "הגרנד פרי פורמולה של בחריין".

סאח'יר ידועה גם כאתר טבע מעניין ומרתק ובזכות כך אנשים רבים מגיעים לסאח'יר לעשות קמפינג. סאח'יר היא גם מיקומו של פארק חיות הבר אל ערין, שמורת הטבע היחידה הממוקמת על קרקע יבשה ושומרת על חי והצומח בבחריין.

==קישורים חיצוניים==

==הערות שוליים==

קטגוריה:בחריין: גאוגרפיה
איזבלה גינור

איזבלה גינור (נולדה ב- 5 באפריל 1948) היא היסטוריונית ועיתונאית חוקרת של החתרנות הסובייטית בארץ ישראל והמעורבות הצבאית הסובייטית במזה"ת.

==ביוגרפיה==
גינור נולדה באוקראינה ב-5 באפריל 1948. מאז 1967 חיה בישראל. למדה באוניברסיטת תל אביב. גינור היא עמיתת מחקר במכון טרומן לקידום השלום באוניברסיטה העברית בירושלים ופרסמה במסגרתו בשיתוף עם בן זוגה, גדעון רמז, את מחקרם אודות המעורבות הצבאית הסובייטית בסכסוך הישראלי-ערבי והמימד הגרעיני של מלחמת ששת הימים: Foxbats Over Dimona.
הספר זכה במדליית כסף לספר השנה לשנת 2008 של מכון וושינגטון למדיניות המזרח התיכון. 

זכתה בפרס על שם אהרן יריב לשנת 2004 המוענק על ידי המרכז למורשת המודיעין. 

ב-2016 זוג החוקרים פרסם ממצאים שערך על בסיס ארכיון מיטרוחין אודות מרגלים מטעם ברית המועצות בישראל ומידע על פרשיות נוספות.

== פרסומים ==
* איזבלה גינור, מטפורה, ספרית פועלים
<div class="mw-content-ltr">
* 
* 
* 
* 
* 
* 
* Isabella Ginor, Gideon Remez: Un-Finnished Business: A Never-sent Diplomatic Note Confirms Moscow's Premeditation of the Six-Day War . In: The Sixth Nordic Conference on Middle Eastern Studies : Revised draft. — Copenhagen: Danish Institute for International Studies, DIIS, 8–10 October 2004.
* Isabella Ginor, Gideon Remez: Foxbats Over Dimona: The Soviets' Nuclear Gamble in the Six-Day War. — Yale University Press, 2007. — 287 Seiten — 0300123175}}, 9780300123173
* 
* 
* 

* 
* 
</div>

===ביקורת ספרים===
, ביקורת על הספר 'עטלפים מעל דימונה'

== ראו גם ==
* מלחמת ששת הימים

== קישורים חיצוניים ==
* איזבלה גינור, גדעון רמז, [http://www.guardian.co.uk/israel/Story/0,2763,330406,00.html איך מלחמת ששת הימים כמעט הובילה לארמגדון], מאמר בהגארדיאן, 20 ביוני 2000
* [http://truman.huji.ac.il/?cmd=research.57&page=2&act=read&id=16&page_id=84 הביוגרפיה] של איזבלה גינור באתר מכון טרומן

==הערות שוליים==

קטגוריה:היסטוריוניות ישראליות
קטגוריה:היסטוריונים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משפחת רמז
קטגוריה:ישראליות שנולדו ב-1948
קטגוריה:ישראלים שנולדו ב-1948
קולדה (פורמט קובץ)

קולדה (באנגלית: COLLADA, ראשי תיבות של: COLLAborative Design Activity) הוא פורמט קובץ עבור יישומי 3D אינטראקטיביים. הפורמט מנוהל על ידי קונסורציום הטכנולוגיה, שלא למטרות רווח "קבוצת קרונוס", ואומץ על ידי ISO בתור המפרט הזמין לציבור ISO/PAS 17506.

<div style="direction: rtl;">COLLADA מגדיר תקן פתוח של סכמת XML לפתוח תקן להעברת נכסים דיגיטליים בין יישומי תוכנה גרפיים שונים שעלולים, בהיעדרו, לאחסן את הנכסים בפורמטים לא תואמים של קבצים. מסמכי COLLADA המתארים נכסים דיגיטליים הם קובצי XML, בדרך כלל עם סיומת dae. (ראשי תיבות של digital asset exchange).</div>

== מנועי משחקים ==
למרות במקור הפורמט תוכנן למנגנון העברת מידע, כיום מנוטעי משחקי מחשב רבים תומכים בו באופן אינהרנטי, כולל המנועים: 

{|
|- style="vertical-align: top;"
|
* Ardor3D
* Blender Game Engine
* C4 Engine
* CryEngine 2
* FireMonkey
* GamePlay
* Godot
* GLGE
* Irrlicht Engine
* OpenSimulator
* Panda3d
* SceneKit
|
* ShiVa
* Spring
* Torque 3D
* Turbulenz
* Unigine
* Unity
* Unreal Engine
* [https://web.archive.org/web/20180319010953/http://vandaengine.com/ Vanda Engine]
* Visual3D Game Engine
* [http://www.neoaxis.com Neoaxis 3d Game Engine]
* HPL Engine
|}

== ראו גם ==
* VRML

==קישורים חיצוניים==
* 

==הערות שוליים==

קטגוריה:תוכנות שהושקו ב-2004
קטגוריה:תוכנות תלת־ממד
שלמה אלמולי

רבי שלמה בן רבי יעקב אלמולי (בערך 1490–1542) נולד בחצי האי האיברי. במקצועו רופא<ref></ref> שהתיישב באימפריה העות'מאנית לאחר גירוש ספרד ופעל בעיקר בשלוניקי ובקושטא.

עודד הדפסת ספרים, ודאג להדפסתם לראשונה של ספר השרשים לרד"ק ושל איגרת חי בן מקיץ לרבי אברהם אבן עזרא.

==ספריו==
* על נושא הדקדוק, נדפס פעם ראשונה בקושטא שנת ה'ר"פ, ופעם שנייה בירושלים שנת ה'תש"ה, מוסד הרב קוק, על ידי חנוך ילון.
* נדפס בקושטא ה'רצ"ה
* על פתרון חלומות (נדפס בשנת ה'רצ"ז באמשטרדם על ידי הרב מנשה בן ישראל, ובווארשא שנת ה'תרס"ב. וכן בשם [http://www.hebrewbooks.org/31330 ספר האחלמה], ונדפס בשאלוניקי שנת ה'תרי"ג). הספר נחלק לשלושה חלקים. החלק הראשון – עיוני, להבנת ענייני החלום. החלק השני – מעשי, אוסף פתרוני החלומות שבדברי חז"ל, הגאונים והראשונים ולהבדיל מחכמי האומות. החלק השלישי כולל דיון הלכתי בפסקי דינים בענייני החלום בגמרא ובפוסקים<ref></ref>.
* בנושא מחשבת ישראל, נדפס בשנת ה'רצ"ג ב"קושטנטינה הקריה" – איסטנבול.
* שקל הקודש – ספר פואטיקה. בספר זה הבחין בין 3 סוגי חריזה: חרוז עובר, חרוז ראוי וחרוז משובח.
* ספר השורשים הגדול, קושטא, [ש"ו 1546]. דפוס אליעזר שונצינו.

==קישורים חיצוניים==
* 

==הערות שוליים==

קטגוריה:קצרמר האימפריה העות'מאנית

קטגוריה:מגורשי ספרד ופורטוגל
קטגוריה:מחברי ספרי עיון יהודים
קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:בלשנים ולשונאים עבריים
קטגוריה:מחברי ספרי לימוד
קטגוריה:ילידי 1515
קטגוריה:נפטרים ב-1542
רהובות

רהובות (באנגלית ובאפריקאנס: Rehoboth, או בשמה האחר: באסטרלנד ובאנגלית: Basterland) הייתה בנטוסטן במרכזו של דרום-מערב אפריקה (נמיביה של ימינו). 

בשנת 1979 נוסד ברהובות ממשל עצמי. רהובות השתרעה במרכזו הגאוגרפי של מנדט דרום-מערב אפריקה, וגבלה בו מכל עבריו. מעט מזרחית ממנה שכן הבנטוסטן צוואנלנד, ודרומה משם הבנטוסטן נאמלנד. האוכלוסייה השלטת ברהובות היו צבעוניים בני הבאסטר. עיר הבירה הייתה רהובות. 

בשנת 1989, עם ראשית תהליך פירוק האפרטהייד בדרום אפריקה, הגיעה לקיצה רהובות כבנטוסטן, והיא אוחדה עם 'מנדט דרום-מערב אפריקה', אשר מספר חודשים לאחר מכן זכה בעצמאות והוכר מאז כרפובליקה של נמיביה.

==ראו גם==
* נאמלנד
* צוואנלנד

==קישורים חיצוניים==
* [http://www.worldstatesmen.org/Namibia_homelands.html#Rehoboth רהובות], באתר World Statesmen
* [https://books.google.co.il/books?id=ZfnWCQAAQBAJ&lpg=PA290&ots=DaOHr01kdg&dq=Rehoboth%20(homeland)&hl=iw&pg=PA290#v=onepage&q&f=false רהובות], בספר Encyclopedia of the Stateless Nations

==הערות שוליים==

קטגוריה:בנטוסטנים בדרום-מערב אפריקה
קטגוריה:נמיביה: היסטוריה
קטגוריה:מדינות וטריטוריות שהוקמו ב-1979
קטגוריה:מדינות וטריטוריות שהתפרקו ב-1989
M68

M68 (מ-Messier 68, נקרא גם NGC 4590) הוא צביר כדורי בקבוצת הכוכבים נחש מים הנמצא במרחק של כ-33,300 שנות אור ממערכת השמש.

== היסטוריה ==
הצביר התגלה על ידי שארל מסיה ב-9 באפריל 1780 והוכנס לקטלוג מסיה, שם תואר כערפילית ללא כוכבים מתחת לעורב ולנחש מים, עמומה וקשה לצפייה. בשנת 1814 גילה האסטרונום ויליאם הרשל שזהו צביר כוכבים ותיאר אותו כעשיר ודחוס במיוחד עד שהכוכבים מתערבבים זה בזה. הוא ציין שהצביר מעט פחוס, שאורכו כ-4 דקות קשת ורוחבו כ-3 דקות קשת.

בהירות נראיתו של הצביר היא מדרגה 7.8 כך שהוא עמום יחסית. ניתן להבחין בו רק באמצעות משקפת איכותית או טלסקופ ועל מנת לצפות בכוכבי הצביר, שהבהירים שבהם הם מדרגת בהירות 12.5, יש צורך בטלסקופ בינוני. בשל עמימותו ומיעוט הכוכבים הבהירים בסביבתו קשה לאתר אותו, הוא נמצא מעט מעל הקו הדמיוני המחבר את הכוכבים β בנחש מים ו-γ בנחש מים, כ-3.5 מעלות מדרום-מזרח לכוכב β בעורב.

== מאפייני הצביר ==
צורתו של M68 מעט סגלגלה, קוטרו כ-106 שנות אור ומסתו מוערכת בכ-223,000 מסות שמש. מרחקו ממערכת השמש הוא כ-33,300 שנות אור כך שגודלו הזוויתי הוא כ-11 דקות קשת - כשליש קוטרו של הירח המלא. בצביר התגלו כ-40 כוכבים משתנים, מספר נמוך יחסית לצבירים מסוג זה, רובם מסוג משתני RR בנבל. עוצמת ההארה הכוללת של הצביר היא פי 65,000 מעוצמת ההארה של השמש והספקטרום הכולל של אור הצביר מתאים לסוג ספקטרלי A6.

מסלולו של M68 סביב מרכז הגלקסיה הוא אליפטי מאוד כך שמרחקו ממרכז הגלקסיה נע בין 33,000 שנות אור ל-100,000 שנות אור והוא חוצה את מישור הגלקסיה פעמיים בכל הקפה שנמשכת כחצי מיליארד שנים. גילו של הצביר מוערך בכ-10 מיליארד שנים.

== קישורים חיצוניים ==

* [http://messier.seds.org/m/m068.html M68] בקטלוג מסיה באתר SEDS.
* 

== הערות שוליים ==

68
68
קטגוריה:קבוצת הכוכבים נחש מים
זאב משל

זאב מֶשֶל (נולד ב-1932) הוא סופר וארכאולוג במכון לארכאולוגיה באוניברסיטת תל אביב. עמד בראש חפירות כונתילת עג'רוד (חורבת תימן), שהניבה ממצאים חשובים (במיוחד כתובות) להבנת האמונה הישראלית הקדומה.

== ביוגרפיה ==
זאב משל נולד בשנת 1932, בצריף בשכונת נווה שאנן בעיר תל אביב. בגיל 4, זאב משל ומשפחתו עברו להתגורר במעונות עובדים ז', שם גרו לצד פועלים, סופרים ואנשי פלמ"ח. כילד, זאב משל למד בבית ספר העממי "בית חינוך" בצפון תל אביב הישן, והקדיש יום אחד בשבוע לעבודה בהשפעת בבית הספר, אשר הוקם ברוח תנועת העבודה. הצטרף לתנועה המאוחדת ויצא במסגרתה לגרעין נח"ל שבו עשה את שירותו הצבאי ולאחר מכן היה חבר בקיבוץ מעין ברוך. למד באוניברסיטה העברית בירושלים וסיים תואר ראשון ב-1961. המשיך בלימודיו באוניברסיטה העברית גם לתואר שני ולתואר דוקטור.

בבגרותו עבר להתגורר במשך כ-40 שנה בירושלים, והחל מ-2000 גר בגבעתיים.

== ממחקריו ==
בשנים 1964-1965 היה במשלחת של יגאל ידין שחפרה במצדה. בשנת 1967 הוא נאבק נגד הקמת רכבל מצדה בגרסתו הראשונית שכוון לעקוף את ההר ולחבר בין הצד המזרחי לצד המערבי.

בשנים 1974–1976 עמד משל בראש חפירה ארכאולוגית באתר כונתילת עג'רוד הידוע בכינויו "חורבת תימן". החפירה בוצעה על ידי כ-100 מתנדבים, רובם אנשי המדור לידיעת הארץ בתנועה הקיבוצית. ממצאי המחקר כללו כתובות רבות, השופכות אור על הדת הישראלית הקדומה של ממלכת ישראל וממלכת יהודה. באתר עצמו נחפרו שני מבנים, אחד מהם בתבנית מצודה ישראלית (אף שלא שימש כמצודה), ובהם נמצאו – בנוסף לכתובות – ציורים חשובים, חרסים, ממצאי אבן וממצאים אורגניים ייחודיים לאתרים ישראלים (שהשתמרו בזכות היובש המדברי).<ref>זאב משל, "האתר – מבניו, ממצאיו ומהותו", בתוך </ref>

== ספריו ==
* דרום סיני: נופים וטיולים, הוצאת שהל"י, 1971
* יריחו, יד יצחק בן-צבי, 1978
* כונתילת עג'רוד (מוזיאון ישראל-קטלוג) אתר מקודש מתקופת המלכות בגבול סיני, הוצאת מוזיאון ישראל, 1978
* קדמוניות סיני, הוצאת הקיבוץ המאוחד, 1980
* חבל יתיר - סקר נוף ואתרים (חלקי), הוצאת אוניברסיטת תל אביב - המכון לחקר שמירת הטבע, 1987
* נווה יטבתה: תולדותיו, נופיו ואתריו, הוצאת אריאל, 1990
* הר הנגב: נופים וטיולים: פרקי מבוא ומבחר סיורים מודרכים, הוצאת משרד הביטחון, 1991
* הדרך הנבטית עבדת-שער רמון, חמו"ל
* דרום סיני, הוצאת אריאל, 2000

== קישורים חיצוניים ==

* 
* 
* זאב משל, [https://web.archive.org/web/20160613222303/http://www.masa.co.il/article/786/%D7%9B%D7%95%D7%A0%D7%AA%D7%99%D7%9C%D7%AA-%D7%A2%D7%92%27%D7%A8%D7%95%D7%93-%E2%80%93-%D7%97%D7%99%D7%93%D7%94-%D7%90%D7%A8%D7%9B%D7%99%D7%90%D7%95%D7%9C%D7%95%D7%92%D7%99%D7%AA-%D7%91%D7%9E%D7%A8%D7%9B%D7%96-%D7%A1%D7%99%D7%A0%D7%99/ כונתילת עג'רוד - חידה ארכאולוגית במרכז סיני], מסע אחר
* [https://web.archive.org/web/20140829081541/http://www.boker.org.il/meida/negev/sichot/sicha18.htm ארכאולוג שומר טבע - שיחה עם זאב משל], "סביבות" (32)
* 
* 
* 

==הערות שוליים==

קטגוריה:ארכאולוגים ישראלים
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:בוגרי בית החינוך ע"ש א"ד גורדון
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:בעלי תואר דוקטור מהאוניברסיטה העברית בירושלים
קטגוריה:מעיין ברוך: אישים
קטגוריה:ישראלים שנולדו ב-1932
בית הנבחרים של קפריסין

בית הנבחרים (ביוונית: Βουλή των Αντιπροσώπων; בטורקית: Temsilciler Meclisi) הוא הפרלמנט והרשות המחוקקת של קפריסין אשר מכיל 56 נציגים שנבחרים בבחירות דמוקרטיות מדי 5 שנים. בית הנבחרים בנוי בשיטת בית מחוקקים חד-ביתי. 80 הנציגים נבחרים על פי ייצוג יחסי במחוזות קפריסין, כאשר 24 מן המושבים מוקצים לקהילה הטורקית במדינה, אך אלו פנויים מאז שנת 1964 לאחר שהנציגים הטורקיים הפסיקו לעבוד בעקבות אלימות אתנית במדינה. כיום, מבנה הפרלמנט נמצא בבירת קפריסין, ניקוסיה.

==בחירות==
הבחירות הכלליות חייבות להתקיים ביום ראשון השני של החודש שקדם לחודש בו הכהונה של הבית היוצא פגה. הבית היוצא ממשיך במילוי תפקידיו עד הבית שזה עתה נבחר נכנס לתפקידו.

הבית עשוי לפזר את עצמו עוד לפני תום הכהונה. עם ההחלטה על פיזורו, הפרלמנט חייב גם לציין את מועד הבחירות הכלליות אשר לא יפחת מ -30 או יותר מ -40 ימים מיום קבלת ההחלטה. הישיבה הראשונה של הפרלמנט החדש לא תתקיים מאוחר יותר מחמישה עשר ימים לאחר הבחירות הכלליות.

הבחירות הראשונות בתולדות המדינה התרחשו ביולי 1960. הבחירות האחרונות נערכו במאי 2021.

== המפלגות העיקריות ==
* האספה הדמוקרטית (DISY) - מפלגת מרכז-ימין שמרנית-ליברלית נוצרית-דמוקרטית, לאומית-יוונית ובעד שוק חופשי
* המפלגה הפרוגרסיבית של העם העובד (AKEL) - מפלגת שמאל, ממשיכה של המפלגה הקומוניסטית
* המפלגה הדמוקרטית (DIKO) - מפלגת מרכז, לשון מאזניים בין שתי המפלגות הגדולות. נגד פתרון פדרטיבי לסכסוך הקפריסאי
*התנועה לסוציאל-דמוקרטיה (EDEK) - מפלגה סוציאל-דמוקרטית
*החזית העממית הלאומית (ELAM) - מפלגת ימין רדיקלי לאומנית

==חלוקת המושבים במחוזות==
{| class="wikitable"
!מחוז
!כמות נציגים
|-
|ניקוסיה
|20
|-
|לימסול
|12
|-
|פמגוסטה
|11
|-
|לרנקה
|6
|-
|פאפוס
|4
|-
|קירניה
|3
|-
|סך הכל
|56
|}

== ראו גם ==

* בתי מחוקקים לפי מדינה

== קישורים חיצוניים ==

* 
* [http://countrystudies.us/cyprus/64.htm מפלגות בקפריסין]
* [https://o.nsd.no/european_election_database/country/cyprus/parties.html מרכז מידע לגבי הבחירות] 

קטגוריה:קפריסין: ממשל
קטגוריה:קפריסין: פוליטיקה
קפריסין
הפרלמנט הצ'כי

הפרלמנט הצ'כי (בצ'כית: Parlament) הוא הרשות המחוקקת בצ'כיה. הוא היושב בבירת המדינה – פראג ומורכב משני בתים, הנבחרים בבחירות דמוקרטיות:
* הבית העליון הוא הסנאט הצ'כי, ובו כ-81 נציגים.
* הבית התחתון הוא בית הנבחרים הצ'כי, ובו כ-200 נציגים.
סמכויות הפרלמנט הן: עיסוק בחקיקה חדשה, שינוי החוקה, אשרור הסכמים בינלאומיים; במידת צורך – הכרזת מלחמה, אישור של נוכחות כוחות צבא זרים בצ'כיה או שיגור כוחות צבא צ'כיה מחוץ למדינה.

חברי הסנאט נבחרים במחוזות בחירה של נציג יחיד לתקופה של שש שנים ואילו חברי בית הנבחרים נבחרים לתקופה של ארבע שנים ב-14 מחוזות בחירה, החופפים למחוזות המנהליים של צ'כיה. שליש מחברי הסנאט עומדים לבחירה בכל שנתיים, בדומה לנוהג בסנאט של ארצות הברית.

מסורת פרלמנטרית החלה באזור עוד בימי האימפריה האוסטרית. פרלמנט בשם "המועצה הקיסרית" (Reichsrat, Říšská rada) נוצר בשנת 1861. הפרלמנט הצ'כי נוצר לאחר תהליך פדרליזציה של צ'כוסלובקיה בשנת 1968. בית הנבחרים המשיך פרלמנט זה ובשנת 1996 נוצר הסנאט.

== ראו גם ==

* הסנאט הצ'כי
* בית הנבחרים הצ'כי
* בתי מחוקקים לפי מדינה

== קישורים חיצוניים ==

* 
* 

קטגוריה:צ'כיה: פוליטיקה
צ'כיה
הסנאט של צ'כיה

הסנאט הצ'כי (בצ'כית: Senát Parlamentu České republiky) הבית העליון בפרלמנט הצ'כי אשר יושב בבירת המדינה – פראג. הוא מכיל 81 נציגים נבחרים, והמפלגה הגדולה ביותר בו היא המפלגה הדמוקרטית האזרחית שמונה מטעמה 23 נציגים.

שיטת הבחירות דומה לזו הנהוגה בסנאט של ארצות הברית – הנציגים נבחרים לשש שנים, ובכל שנתיים שליש מהם נבחרים מחדש. הבחירות מתקיימות במחוזות בחירה כאשר כל מחוז שולח נציג. נציג זה נבחר ברוב מוחלט (50%+1). במקרה שאף אחד מהמועמדים אינו משיג רוב שכזה, מתקיים סבוב שני עם שני המועמדים המובילים מהסיבוב הראשון.

הנשיא של הסנאט הוא אחד התפקידים הייצוגיים ביותר במדינה.

הסנאט יכול לעכב הצעת חוק אחרי שאושרה על ידי בית הנבחרים אך בית הנבחרים יכול לעקוף את הסנאט על ידי רוב מוחלט (כלומר ברוב של 101 חברי בית הנבחרים). בהצבעה חוזרת. בית הנבחרים לא יכול לעשות זאת כשמדובר באמנות בינלאומיות, בחוק בחירות או בחוק יסודי („חוקתי”).

הסנאט מחליט על מינוי שופטי בית המשפט החוקתי שמוצעים על ידי נשיא המדינה ויכול להציע חוקים חדשים. עם זאת, הסנאט לא יכול להצביע על תקציב המדינה ועל אמון בממשלה, בניגוד לבית הנבחרים.

== ראו גם ==

* הפרלמנט הצ'כי
* בית הנבחרים הצ'כי
* בתי מחוקקים לפי מדינה

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:צ'כיה: פוליטיקה
צ'כיה
יובל צליוק

יובל צַלְיוּק (נולד ב-10 בפברואר 1939) הוא מנצח ומוזיקאי ישראלי אמריקאי.

==ביוגרפיה==
צליוק נולד בחיפה למשפחה מוזיקלית. אביו, עורך הדין ישראל צליוק, הקים את רשת החנויות כלי זמר. סבו הוא הבנקאי שלמה זלמן נתנזון, שהיה חתנו של שמעון פרידמן, בעלי יקב פרידמן.

צליוק התחנך באקדמיה למוזיקה בחיפה ושם למד נגינה בפסנתר, טרומבון וכלי הקשה.

בהמשך, הוא קיבל תואר ראשון במשפטים באוניברסיטה העברית בירושלים. הוא למד ניצוח אצל מנדי רודן, קולין דייוויס, יאשה הורנשטיין ואוטו קלמפרר.

בין השנים 1966–1970 היה מנצח קבוע של הבלט המלכותי בלונדון (בית האופרה המלכותית, קובנט גארדן), בין השנים 1975–1978 היה מנהל מוזיקלי של התזמורת הסימפונית חיפה, בין השנים 1980–1981 היה מנהל מוזיקלי ומנצח ראשי של התזמורת הסימפונית של אדמונטון, בין השנים 1980 - 1989 היה מנהל מוזיקלי ומנצח ראשי של התזמורת הסימפונית של טולידו באוהיו (ארצות הברית) ולאחר מכן מונה למנצח מעוטר של התזמורת.

בין השנים 1996–2001 היה המנהל המוזיקלי של תזמורת סימפונט רעננה.

==קישורים חיצוניים==
* 

קטגוריה:מנצחים ישראלים
קטגוריה:מוזיקאים ישראלים
קטגוריה:בוגרי האוניברסיטה העברית בירושלים: משפטים
קטגוריה:מהגרים מישראל לארצות הברית
קטגוריה:ישראלים שנולדו ב-1939
גשר הסליל הכפול

גשר הסליל הכפול, מבט ממזרח
גשר הסליל הכפול הוא גשר הולכי רגל מעל מסילות רכבת בעיר באר שבע. הגשר מקשר בין תחנת הרכבת באר שבע צפון (האוניברסיטה) לפארק גב ים נגב. הגשר תוכנן על ידי האדריכלים גידי וטל בר אוריין ומהנדסי הקונסטרוקציה רוקח אשכנזי מהנדסים, ונחנך ב-12 בינואר 2016.

בספטמבר 2017 הוצג הגשר בכנס הבינלאומי של המגזין Bridge בברלין וזכה בפרס ראשון בקטגוריית המפתחים הגדולים (מעל 75 מטר).

== מבנה הגשר ותיאורו ==
אורך הגשר 180 מטרים. הוא עשוי פלדה, מקורה לאורכו להצללה ולהגנה מפני גשמים. דפנותיו אטומות באופן חלקי באמצעות לוחות פח מחורר, כדי לאפשר זרימת אוויר וקשר עין עם הסביבה (בין השאר במבט על אנדרטת חטיבת הנגב). בשעות הלילה האורות בגשר נדלקים ומאירים את סביבתו באור חזק.

קשתות הפלדה המצויות בצידי הגשר מזכירות את מבנה ה-DNA. הוצאות האחזקה השנתיות של הגשר הן מעל חצי מיליון שקלים חדשים.

== קישורים חיצוניים ==

*[https://sfilev2.f-static.com/image/users/330397/ftp/my_files/באר%20שבע%20רוקח%20אשכנזי.pdf?id=29035769 כתבה על הגשר במגזין Bridge]
*[https://www.dezeen.com/2016/09/04/beersheba-station-bridge-israel-bar-orian-architects-rokach-ashkenazi-engineers/ כתבה על הגשר במגזין Dezeen]
*[https://www.archdaily.com/190882/pedestrian-footbridge-bar-orian-architects/ גשר באר שבע] מתוך אתר Arcdaily
* 
* [https://web.archive.org/web/20160611064242/http://www.barorian.co.il/pages/beer-sheva-bridge גשר באר שבע] מתוך אתר [http://www.barorian.co.il/ בר אוריין אדריכלים]
*[http://www.ra-eng.com/גשר-הרכבת-באר-שבע.html תמונות הגשר באתר של רוקח אשכנזי מהנדסים.]

==הערות שוליים==

הסליל הכפול (באר שבע)
קטגוריה:באר שבע: מבנים
בית הנבחרים הצ'כי

בית הנבחרים הצ'כי (בצ'כית: Poslanecká sněmovna Parlamentu České republiky) הוא הבית התחתון בפרלמנט הצ'כי אשר מונה 200 נציגים ויושב בבירת צ'כיה - פראג. 200 הנציגים נבחרים אחת לארבע שנים על פי 14 מחוזות בחירה. כל אזרח צ'כי מגיל 21 ומעלה בעל זכות הצבעה זכאי להיבחר, מלבד תפקידים מסוימים המוזכרים בחוק.

בעקבות הבחירות שנערכו באוקטובר 2021, המפלגה הגדולה בבית הנבחרים היא אנו 2011 (כן), שמונה 71 נציגים, אולם למרות היותה המפלגה הגדולה ביותר היא נמצאת באופוזיציה, ביחד עם SPD (חופש ודמוקרטיה ישירה) לה 20 נציגים. את הקואליציה מרכיבות המפלגות ODS (מפלגה אזרחית דמוקרטית) 34 נציגים ל- STN Political group Mayors and Independents (ראשי ערים ועצמאים) 33 נציגים; CSL-KDU (איחוד הנוצרים הדמוקרטים ומפלגת העם של צכוסלובקיה) עם 23 נציגים ל- TOP 09 (למעלה) יש 14 נציגים ול- Pirate Party (מפלגת הפיראטים - שודדי הים) 4 נציגים. כמו כן מכהן בבית נציג עצמאי התומך בקואליציה. <ref></ref>

== ראו גם ==

* הפרלמנט הצ'כי
* הסנאט הצ'כי
* בתי מחוקקים לפי מדינה

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:צ'כיה: פוליטיקה
צ'כיה
הפרלמנט של מלטה

הפרלמנט של מלטה (במלטזית: Parlament ta Malta) הוא הרשות המחוקקת באי מלטה. מקום משכנו בבירת המדינה, ולטה. 

הפרלמנט מכיל 67 נבחרים. הנבחרים נבחרים בבחירות מחוזיות מדי 5 שנים, ובנוי כבית מחוקקים חד-ביתי. הנציגים הם אלו שבוחרים מתוכם את ראש הממשלה ואת חברי הממשלה, שעליהם להיות חברי הפרלמנט. בנוסף על כך, הפרלמנט בוחר מדי 5 שנים את נשיא המדינה. 

בשנים 1921–1933 היה הפרלמנט בעל שני בתים - סנאט ואספה המחוקקת. 

אחוז ההצבעה לפרלמנט במלטה הוא מהגבוהים בעולם, ובדרך כלל עומד על למעלה מ - 90%. 

משנת 2018 נקבע בחוק, שזכות ההצבעה היא מגיל 16 שנה.

במרץ 2022 נערכו בחירות לפרלמנט במלטה. אחוז ההצבעה עמד על כ - 86%, הנמוך ביותר ב - 60 השנים האחרונות. בבחירות אלו, יושם לראשונה חוק, שמטרתו לקדם מדיניות העדפה מתקנת לנשים בפרלמנט. לאור זאת, נוספו לפרלמנט עוד 12 נציגות, כך שכיום הפרלמנט מונה 79 נציגים. 44 נציגים למפלגת העבודה ו-35 נציגים למפלגה הלאומית. 

בבחירות 2022, נבחרה גב' Eve Borg Bonello בת ה - 18, מטעם המפלגה הלאומית. בכך היא הפכה, לנציגה הצעירה ביותר, בהיסטוריה של הפרלמנט במלטה. 

בפרלמנט פועלות שמונה ועדות קבועות. 

בשנים 1921–2015 שכן הפרלמנט בארמון הגראנד מאסטר. בשנת 2015 הוא עבר למשכנו החדש שנבנה עבורו ברחוב הרפובליקה, סמוך שער העיר ולטה. בית הפרלמנט בוולטה]]

== ועדות הפרלמנט ==
פקודות הקבע של מלטה קובעות את הקמתן של שמונה ועדות קבועות פרלמנטריות כדי לייעל את העבודה הפרלמנטרית ולהעצים את תפקידי הבדיקה של הפרלמנט.

הוועדות הקבועות הן:

* ועדה קבועה לענייני בתים
* ועדה קבועה לפריווילגיות
* ועדה קבועה לחשבונות ציבור
* ועדה קבועה לענייני חוץ ואירופה
* ועדה קבועה לעניינים חברתיים
* ועדה קבועה לבחינת הצעות חוק
* ועדה קבועה לענייני משפחה
* ועדה קבועה לעניינים כלכליים ופיננסיים

ועדות קבועות אחרות שהוקמו בחוקים אחרים כוללות:

* ועדה קבועה לתכנון סביבה ופיתוח
* ועדת חשבונות משרד הביקורת הלאומית
* ועדה קבועה למינויים ציבוריים
* הוועדה לתקנים בחיים הציבוריים

ישנן גם ועדות נבחרות וועדות לא רשמיות.

== ראו גם ==

* סנאט מלטה
*הקבינט של מלטה
*ממשלת מלטה
*ראש ממשלת מלטה
* נשיא מלטה
* בתי מחוקקים לפי מדינה

==קישורים חיצוניים==

* 
* [https://www.parlament.mt/ העמוד הרשמי]

קטגוריה:מלטה: פוליטיקה
מלטה
הפרלמנט של רומניה

הפרלמנט של רומניה (ברומנית: Parlamentul României) הוא הרשות המחוקקת ברומניה. הוא מורכב משני בתים:
* הבית העליון - סנאט ובו 168 חברים.
* הבית התחתון - בית הנבחרים ובו 398 חברים.
בשנת 2009 התקיים משאל עם ובו נבדק האם להפוך את הפרלמנט לבית מחוקקים חד-ביתי ובו 300 חברים. למרות המשאל עבר, הוא לא היה מחייב, ולכן המצב נשאר על כנו עד היום.

== היסטוריה ==
ההיסטוריה הפרלמנטרית ברומניה מתחילה בפרלמנט הראשון שנוסד במאי 1831 בוולאכיה בדרום רומניה. באמצע המאה חלו תהליכי מודרניזציה והוקם פרלמנט רשמי בעל שני בתים. הפרלמנט הוא זה שהחליט על עצמאות רומניה בשנת 1878. בפברואר 1938 קרול השני, מלך רומניה חיזק מאוד את מעמדו האישי כמונרך הלאומי, ובכך החליש מאוד את כוחו של הפרלמנט. פעילותו של הפרלמנט הושעתה בשנת 1940 ופעילותו חודשה באוגוסט 1944 כגוף חד ביתי. לאחר קבלת החוקה בשנת 1948 הפרלמנט היה למעשה כפוף לכוחה של המפלגה הקומוניסטית הרומנית ונשא את השם "האספה הלאומית הגדולה של רומניה" שהתקיימה עד דצמבר 1989.

לאחר סתיו העמים בשנת 1989 והמהפכה הלאומית שהתרחשה באותה השנה, הפך הפרלמנט שוב לגוף דמוקרטי שחיזק את עיקרון זכויות האדם והפרדת הרשויות וחזר להיות בעל שני בתים. במהלך השנים שלאחר מכן, הפרלמנט הוביל מדיניות חברתית של הפרטה ודמוקרטיזציה.

==קישורים חיצוניים==

* 

קטגוריה:רומניה: פוליטיקה
רומניה
LHS 288

LHS 288 הוא ננס אדום הנמצא בקבוצת הכוכבים שדרית במרחק של 15.6 שנות אור מכדור הארץ. עם בהירות נראית מדרגה 13.92, הכוכב עמום מכדי שיהיה ניתן לראותו בעין בלתי מזוינת. מחקרים שנעשו על הכוכב בתקופה האחרונה מציעים שישנו כוכב לכת חוץ שמשי בעל מסה זהה לזו של צדק אשר מקיף את LHS 288.

==קישורים חיצוניים==
* 

==הערות שוליים==

קטגוריה:קבוצת הכוכבים שדרית
קטגוריה:ננסים אדומים
קטגוריה:קטלוג גליזה
קטגוריה:קטלוג לויטן
NGC 3842

NGC 3842 היא גלקסיה אליפטית אשר נמצאת במרחק של כ-280 מיליון שנות אור מכדור הארץ בקבוצת הכוכבים אריה. הגלקסיה התגלתה על ידי האסטרונום הבריטי ווילאם הרשל.

ישנן ראיות אשר מראות כי הגלקסיה מכילה חור שחור בעל מסה של 9.7 מיליארד מסות שמש, אחד החורים השחורים הכבדים ביותר הידועים לאדם.

==קישורים חיצוניים==

* 

==הערות שוליים==

קטגוריה:גלקסיות אליפטיות
קטגוריה:קבוצת הכוכבים אריה
קטגוריה:הקטלוג הכללי החדש
הסנאט של רומניה

הפרלמנט בבוקרשט- רומניה
הסנאט של רומניה (ברומנית: Senatul României) הוא הבית העליון בפרלמנט של רומניה. הוא מונה 176 נציגים (לאחר הבחירות שנערכו בנובמבר 2012), הנבחרים בהצבעה עממית ישירה ב-43 מחוזות בחירה. מקום משכנו של הסנאט בארמון הפרלמנט בבירת רומניה, בוקרשט.

== היסטוריה ==
ההיסטוריה הפרלמנטרית ברומניה מתחילה בפרלמנט הראשון שנוסד במאי 1831 בוולאכיה בדרום רומניה.  בשנת 1858 נוצר הפרלמנט הרומני ובשנת 1864 נוצר הסנאט. החוקה הרומנית שהתקבלה בשנת 1923 חיזקה את כוחו של הסנאט והכפיפה אליו גופים רבים במדינה.

בשנת 1938 התחולל משבר פוליטי חריף אשר בסופו חיזק המלך קרול השני את כוחו כמונרך והסיר סמכויות רבות של הפרלמנט, עד כדי כך שרבים מחברי הסנאט מונו על ידי המלך. בשנים 1940–1944 הפרלמנט כולו לא פעל, אבל כשחזר לפעילות, תחת הנוכחות הצבאית הסובייטית, הוא איבד את כוחו הממשי והפך לכפוף לשלטון המפלגה הקומוניסטית הרומנית. תוך כדי כך בוטל מוסד הסנאט בשנת 1946. עם המהפכה הלאומית בשנת 1989 במסגרת סתיו העמים, חזרה הדמוקרטיה לרומניה. הפרלמנט חזר להיות חופשי וחולק שוב לשני בתים, ובכך שב הסנאט לפעילות.

==קישורים חיצוניים==

* 

*
קטגוריה:רומניה: פוליטיקה
רומניה
בית הנבחרים של רומניה

בית הנבחרים של רומניה (ברומנית: Camera Deputaților) הוא הבית התחתון בפרלמנט של רומניה אשר מכיל 412 נציגים שנבחרים בבחירות דמוקרטיות מדי ארבע שנים (נכון לבחירות האחרונות שנערכו בנובמבר 2016). מתוך 329 הנציגים, 330 נבחרים במחוזות בחירה, כאשר כל מחוז בוחר נציג אחד, והשאר בבחירות ארציות יחסיות. הבחירות הבאות אמורות להתקיים בנובמבר 2020. בפרלמנט ישנן כ־26 ועדות שונות שעוסקות במגוון נושאים ציבוריים.

ההצהרה הבאה אומצה על ידי לשכת הצירים והסנאט בישיבתם המשותפת ב־23 בנובמבר 2006:

# אנו, חברי הפרלמנט הרומני, נשבענו בעת כניסתנו לתפקיד כדי להגן על הדמוקרטיה, על זכויות היסוד והחירויות של האזרחים. אנו מגנים בפומבי ובלי שום מילואים את האלימות כלפי נשים, כולל האלימות המשפחתית. סוג אלימות זה אינו מכיר גבולות גאוגרפיים או אתניים ויכול להתרחש בכל סוג של קשר משפחתי ובכל סביבה חברתית.
# האלימות נגד נשים כרוכה בעלויות עצומות עבור החברה:
## אלה הנובעים מעליית הוצאות הטיפול הרפואי, הוצאות ההגנה, הוצאות מערכת המשפט והמשטרה והוצאות השירות הסוציאלי;
## עלות פרטנית הנתמכת על ידי נשים שהן קורבנות לאלימות מסוג זה, באמצעות התעללות בשלמותן הגופנית ובכבודן כבני אדם;
## אלה הנוגעים לילדים, קורבנות ביטחונות לאלימות מסוג זה.
# אנו משוכנעים כי ההצלחה במאבק באלימות כלפי נשים, כולל האלימות המשפחתית, מסייעת בבניית חברה בה כיבוד זכויות וחירויות יסוד של כל האזרחים, נשים וגברים כאחד.
# אנו, חברי הסנאט ולשכת הצירים, נציגי העם הנבחרים, מאשרים כי המאבק למניעה ולמאבק באלימות נגד נשים הוא בראש סדר העדיפויות של סדר היום העובד שלנו, הן בגוף המחוקק והן בתחום. בבחירות הבחירות שלנו.
# הפרלמנט של רומניה תומך ותורם בכל האמצעים הקיימים לביצועים הטובים של הקמפיין למאבק באלימות נגד נשים, כולל האלימות המשפחתית שיזמה מועצת אירופה, שתושק במדריד ב־27 בנובמבר 2006.

המפלגה הגדולה בבית היא המפלגה הסוציאל־דמוקרטית.

בית הנבחרים שוכן בארמון הפרלמנט שבבירת המדינה – בוקרשט.

==קישורים חיצוניים==

* 

==הערות שוליים==

קטגוריה:רומניה: פוליטיקה
רומניה
שירות בטיחות

<center>תחנות רדיו של RNS / בטיחות שירות, VOR/ DME</center>
שירות בטיחות (באנגלית: Safety Service) או בכינוי הנפוץ "שירות בטיחות החיים" (Safety-of-life Service), על פי סעיף 1.59 של תקנות הרדיו (RR) של איגוד התקשורת הבינלאומי (ITU) מוגדר כשירות תקשורת מבוסס רדיו המשמש באופן קבוע או זמני לשמירה על חיי אדם ועל רכוש.

תקינות רבות מתייחסות למערכת המוגדרת כ"שירות בטיחות החיים" כמערכת אשר יש, ככל שניתן, להימנע מפגיעה במתן השרות שלהן, גם במחיר כבד, כגון הוצאה כספית נוספת בהליך פיתוח המערכות כדי שלא יפגעו בשירותי בטיחות הפועלים בחפיפה אליהם. דוגמה לכך היא השאיפה להימנעות משימוש בתחומי תדרים הנמצאים בשימוש שירותי בטיחות החיים.

== דוגמאות נפוצות ==
מספר דוגמאות אופייניות של שירותי בטיחות הן:
*שירות Aeronautical mobile (סעיף 1.32)
**שירות Aeronautical mobile (R)° (סעיף 1.33)
**שירות Aeronautical mobile-satellite (סעיף 1.35)
***שירות Aeronautical mobile-satellite (R)° (סעיף 1.36)
*שירות Radionavigation (סעיף 1.42)
**שירות Radionavigation-satellite (סעיף 1.43)
**שירות Maritime radionavigation (סעיף 1.44)

== קישורים חיצוניים ==
* [http://www.itu.int איגוד התקשורת הבינלאומי (ITU)]
* [http://www.navipedia.net/index.php/EGNOS_Safety_of_Life_Service שירות Safety-of-life] של EGNOS, באתר Navipedia
* [http://www.imo.org/en/About/Conventions/ListOfConventions/Pages/International-Convention-for-the-Safety-of-Life-at-Sea-(SOLAS),-1974.aspx International Convention for the Safety of Life at Sea (SOLAS)], באתר ארגון הימאות הבינלאומי

== הערות שוליים ==

קטגוריה:בקרה אווירית
קטגוריה:ניווט
קינגסטון (אונטריו)

קינגסטון (באנגלית: Kingston) היא עיר במזרח אונטריו שבקנדה, בקצה מזרחי של ימת אונטריו ובתחילת הנהר סנט לורנס. העיר שוכנת באמצע הדרך שבין טורונטו למונטריאול. לעיתים העיר מכונה "עיר אבן הגיר" (Limestone City) משום שזהו סלע נפוץ בבניינים העתיקים העיר.

== היסטוריה ==
ישנן עדויות ארכאולוגיות לחיים באזור עוד מלפני אלפי שנים. במהלך המאה ה-17 התיישבו הצרפתים באזור ויצרו רשת סחר רחבה בכל אמריקה הצפונית. סמואל דה שמפלן אף ביקר במקום בשנת 1615. על מנת לבסס את רשת סחר הפרוות באזור ימת אונטריו, הצרפתים הקימו תחנת סחר בקינגסטון בשנת 1673.

בשנת 1758, במהלך מלחמת שבע השנים הבריטים כבשו את העיירה מידי הצרפתים ונתנו לה את שמה הנוכחי, "עיר המלך", לכבוד ג'ורג' השלישי, מלך הממלכה המאוחדת. כעבור כמעט 20 שנה, בזמן מלחמת העצמאות של ארצות הברית, התיישבו במקום פליטים הנאמנים לבריטניה.

בשנת 1846 הוכרזה קינגסטון לעיר. במהלך השנים שלאחר מכן, היא התרחבה מאוד ונהפכה לעיר מרכזית ולנמל סחר חשוב. בשנת 1876 נוסדה בעיר המכללה המלכותית הצבאית של קנדה.

ראש ממשלת קנדה הראשון, ג'ון אלכסנדר מקדונלד גר בעיר, מעונו (Bellevue House) עבר שימור ומוצג לתיירים.

במהלך המאה ה-20 העיר גדלה מאוד וסיפחה אליה אדמות רבות.

== דמוגרפיה ==
נכון לשנת 2011, אוכלוסיית העיר מונה כ-123 אלף בני אדם, ובמטרופולין שלה מתגוררים כ-160 אלף. היחס המגדרי הוא 48.7% גברים ו-51.3% נשים.

90.8% מאוכלוסיית העיר הם לבנים. המיעוטים הגדולים הם סינים (2.1%), ודרום אסייתים (1.5%).

לפי מפקד שנערך בשנת 2011, שני שלישים מהאוכלוסייה הם נוצרים. הזרם הנוצרי הגדול ביותר הוא הזרם הקתולי, שבו מאמינים כ-28% מאוכלוסיית העיר. בעיר יש כ-1.5% מוסלמים, 0.7% יהודים, וכ-0.4% הינדים.

29.8% מכלל האוכלוסייה הזדהו כלא-דתיים.

==קישורים חיצוניים==

* 
* 

==הערות שוליים==

קטגוריה:אונטריו: ערים
קטגוריה:קנדה: ערי בירה קולוניאליות לשעבר
קטגוריה:יישובים שהוקמו ב-1673
בא נב דג'ד

דמותו של בא נב דג'ד מופיעה בקבר מצרי עתיק

בא-נב-דג'ד הוא אל מהמיתולוגיה המצרית בהתגלמות אייל. בא-נב-דג'ד קשור לאל השמש רע ולפוריות. עיקר הפולחן של בא-נד-דג'ד היה בעיר מנדס שבדלתה של הנילוס במצרים העתיקה. בא-נב-דג'ד הופיע בסיפורי המאבקים בין הורוס וסת- שם מצוין כי הוא נמצא בדרום מצרים ומהווה את משכנו של ח'נום. בא-נב-דג'ד מקושר גם אל האל המצרי ח'נום, ופעמים רבות הם הופיעו כאל אחד.

==קישורים חיצוניים==

== הערות שוליים ==

קטגוריה:אלים מצריים
קטגוריה:אלי פריון
קרלוס סאבדרה לאמאס

קרלוס סאבדרה לאמאס (בספרדית: Carlos Saavedra Lamas; 1 בנובמבר 1878 – 5 במאי 1959) היה פוליטיקאי ומשפטן ארגנטינאי, והלטינו-אמריקאי הראשון שזכה בפרס נובל לשלום, בשנת 1936. נודע במיוחד כשר החוץ של ארגנטינה וכפרופסור במשפטים שהיה מומחה בדיני עבודה ובמשפט בינלאומי.

נולד בבואנוס איירס. קיבל דוקטורט בהצטיינות יתרה משפטים מאוניברסיטת בואנוס איירס בשנת 1903. לאחר מכן נסע לפריז. שם נהפך לפרופסור והחל לעסוק בהוראה, קריירה שנשכה למעלה מ-40 שנה. חזר לארגנטינה וחנך באוניברסיטה בבירה קורסים במשפטים ובסוציולוגיה. לבסוף נהפך לנשיא באוניברסיטה. נחשב למסור מאוד בענייני דיני עבודה.

באותן השנים החל את הקריירה הפוליטית שלו. בשנת 1907 התמנה למנהל עיריית בואנוס איירס ושנה לאחר מכן נבחר לפרלמנט. בשנים 1907–1908 היחסים הארגנטינאים עם איטליה עלו על השרטון, ולאמאס פתר את המשבר כיועץ לא רשמי.

בשנת 1915 התמנה לשר המשפטים והחינוך וקידם רפורמות רבות.

בשנת 1932 מונה לשר החוץ, והחזיק בתפקיד זה במשך שש שנים. במהלך כהונתו לאמאס נחשב לדמות מאוד דומיננטי ביבשת, נכח במפגשים בינלאומיים רבים והכניס את מדינתו לחבר הלאומים ואף נבחר לנשיא הארגון בשנת 1936. בשנת 1935 ניהל מגעים בין בוליביה לפרגוואי על מנת לסיים את מלחמת הצ'אקו, והצליח במשימתו.

בשנת 1938 עזב את משרד החוץ וחזר לאקדמיה.

נפטר בגיל 80 בשנת 1959 משטף דם פנימי במוח.

==קישורים חיצוניים==

* 
* 
* 

קטגוריה:בואנוס איירס: אישים
זוכי פרס נובל לשלום
קטגוריה:שרי החוץ של ארגנטינה
קטגוריה:אישים הקבורים בבית הקברות לה רקולטה
קטגוריה:בוגרי אוניברסיטת בואנוס איירס
קטגוריה:ילידי 1878
קטגוריה:נפטרים ב-1959
קטגוריה:ארגנטינאים שנפטרו במאה ה-20
איזוהידרי

צמח איזוהידרי הוא צמח אשר חש את תכולת המים בעלה, ומסוגל לבצע פעולה של סגירת פיוניות, אשר מונעת איבוד מים, או לבצע פעולה שנועדה להגדיל את שטף המים מן הקרקע.

לצמח איזוהידרי יתרונות רבים, כגון הקטנת סכנת ההתייבשות והגדלת השרידות, לעיתים על חשבון יצרנות.

דוגמאות לצמחים בעלי התנהגות איזוהידירית: זית, גפן.

==הסבר התהליך==
צמח גפן נושא פירות ענב
התנהגות איזוהידרית היא דרך לתאר את התנהגות משטר המים של הצמח.

אם נסתכל על הצמח כמיכל מים, נראה כי עם אור ראשון, הצמח פותח פיוניות ומתקבל שטף מים החוצה, בצורה גזית. כעת, על הצמח לדאוג למאזן המים הדרוש להישרדותו, בעזרת הכנסת מים פנימה.

לכן ניתן לומר כי צמחים איזוהידרים סוגרים פיוניות בתכולת מים גבוהה יותר, ומצליחים לפי כך לשמור על פוטנציאל מים קבוע בעלה. לדוגמה- צמח התירס.

צמחים בעלי התנהגות איזוהידרית חשים את תכולת המים של העלה, וכאשר מורגש איבוד המים מגיבים בסגירת פיוניות או בעזרת הגדלת השטף מן הקרקע פנימה. לעיתים התנהגות זו, על אף שהיא מועילה לשרידות הצמח פגועת ביכולת היצרנית שלו.

חשוב לציין כי צמח מסוגל לאבד עד 40% מתכולת המים שלו ולהישאר ללא פגע.

התנהגות איזוהידרית היא התנהגות זהירה-הצמח מבצע פעולות הגורמות לו להפסיק להיות יצרני, ולהגדיל את יכולת ההישרדות. מנגד ישנם צמחים בעלי התנהגות אנאיזוהידרית אשר אינם מגיבים לאיבוד המים בסגירת פיוניות, וממשיכים לייצר סוכרים תוך לקיחת סיכון הישרדותי. קיים יתרון בהתנהגות הצמח האנאיזוהידרית והיא הקטנת הסיכון לאמבוליזם (בועות אוויר בצינורות ההובלה).

לדוגמה, לצמח החמניה התנהגות אנאיזוהידרית וכן עץ הזית אשר משנה את התנהגותו לאנאיזוהידרי על מנת לתמוך בפירות העץ.

==קישורים חיצוניים==
* [http://www.perot.org.il/Alon/201208/8.pdf מחקר שנכתב בנושא על צמח הגפן וניהול של משטר המים] 
* [http://moodle2.cs.huji.ac.il/nu15/pluginfile.php/304401/mod_resource/content/1/Newton%20and%20the%20ascent%20of%20water%20in%20plants.pdf מאמר ספרות מקצועי בנושא מאת ניוטון]
* [http://shaham.moag.gov.il/professionalinformation/documents/presentations_charge_of_irrigation_2016/plant_land_water_interface_environmen.pdf מצגת המתארת את תהליך ניהול משק המים והגורמים המשפיעים]
* [http://shaham.moag.gov.il/professionalinformation/documents/presentations_charge_of_irrigation_2016/plant_land_water_interface_environmen.pdf מאמר] 
* [http://shaham.moag.gov.il/professionalinformation/documents/presentations_ch מאמר] 
* [http://www.cropsreview.com/transpiration-pull.html מאמר ספרות מקצועי בנושא משק המים]
*[http://www.cropsreview.com/transpiration-pull.html מאמר]
* [http://shaham.moag.gov.il/professionalinformation/documents/presentations_charge_of_irrigation_2016/plant_land_water_interface_environmen.pdf מאמר]

קטגוריה:צורות חיים של צמחים
פולקטינג

הפולקטינג (בדנית: Folketinget, אספת העם) הוא הפרלמנט והרשות המחוקקת של ממלכת דנמרק (דהיינו: דנמרק היבשתית יחד עם איי פארו וגרינלנד, על אף שאלו מחזיקים גם בבתי מחוקקים מקומיים). הפולקטינג נוסד בשנת 1849, ועד 1953 היה הבית התחתון של הפרלמנט הדני שנקרא ריגסטאג (לצד בית עליון שנקרא לנדסטינגט). משכן הפולקטינג הוא בארמון כריסטיאנבורג, שמשכן בתוכו גם את המונרך, משרד ראש הממשלה ובית המשפט העליון.

== הרכב ובחירה ==
בפולקטינג חברים 179 צירים הנבחרים לכהונה של ארבע שנים. 175 מהם מייצגים את דנמרק האירופית, 2 נוספים מייצגים את איי פארו ו-2 נוספים מייצגים את גרינלנד. 135 מהצירים הדנים נבחרים ב-10 אזורי בחירה בשיטה רשימתית: בכל אזור זוכות מפלגות למספר מושבים מסוים ולפיו היא שולחת נציגים בהתאם לרשימה. שאר 40 הצירים הנותרים נבחרים בשיטה ארצית-רשימתית בדומה לבחירות בישראל, עם אחוז חסימה של 2%. זכות ההצבעה לפולקטינג ניתנת לכל אזרח-תושב דני בן 18 ומעלה.

פיזור הפולקטינג לפני גמר כהונתו נעשה או בהחלטתו שלו או על-ידי המונרך לפי בקשת ראש הממשלה. ראש הממשלה מתמנה לפי החלטת המונרך, בהתאם לתוצאות הבחירות ולהרכב הבית. אין חובה לראש הממשלה להתבסס על מפלגת רוב, ולמעשה מאז שנת 1901 לא קמה ממשלה על בסיס של מפלגת רוב בדנמרק. הממשלה יכולה להמשיך ולכהן כל עוד אין רוב נגדה, ולא בהכרח בהתבסס על רוב בעדה. מפלגת השלטון כיום היא המפלגה הסוציאל-דמוקרטית והיא נשענת על קואליציה של מספר מפלגות שמאל סוציאליסטיות.

הפולקטינג רשאי לדון בדלתיים סגורות, אך מדובר באירוע נדיר שקרה בפעם האחרונה בשנת 1940 עם פלישת גרמניה הנאצית לדנמרק.<gallery mode="nolines" widths="200">
קובץ:2018 - Christiansborg from the Marble Bridge.jpg|ארמון כריסטיאנבורג, משכן השלטון הדני
קובץ:Christiansborg Folketingssalen 20120420 0222F (8188480571).jpg|מליאת הפולקטינג
</gallery>

== היסטוריה ==
בשנת 1849 כוננה בדנמרק חוקה, שהקימה פרלמנט (ריגסטאג) המורכב משני בתים: לנדסטינגט ופולקטינג. עד תחילת המאה ה-20 נבחרו חברי הפולקטינג (שהיה בית חלש ביחס לבית העליון) לפי ענפי מקצוע, כאשר רוב החברים נדרשו להיות חקלאים. בשנת 1915 ניתנה זכות הצבעה לנשים וגיל ההצבעה עמד על 25. בתחילה הוקצה חבר אחד לכל 14 אלף איש, בשנת 1866 שונה המספר ל-16 אלף. עם הזמן נקבע מספר קבוע לצירי האספה: 140 בשנת 1915, 152 בשנת 1920, ולבסוף 179 בחוקת 1953.

בשנת 1953 כוננה חוקת דנמרק הנוכחית, שביטלה את הלנדסטינגט, והקצתה מושבים עבור גרינלנד ואיי פארו.

בשנות ה-90 החלו שידורי טלוויזיה ישירים מדיוני הפרלמנט בערוץ Dk4.

== ראו גם ==

* ראש ממשלת דנמרק
* בתי מחוקקים לפי מדינה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:דנמרק: פוליטיקה
דנמרק
*
HD 32309

HD 32309 הוא כוכב בעל בהירות נראית של 4.89 הנמצא בקבוצת הכוכבים ארנבת במרחק של 198 שנות אור ממערכת השמש.

==קישורים חיצוניים==
* 

קטגוריה:כוכבי הסדרה הראשית מסוג B
קטגוריה:קבוצת הכוכבים ארנבת
מסנה (תרופה)

מסנה (Mesna) היא תרכובת אורגנו-גופרית המשמשת כאדג'וונט (ממרץ) בכימותרפיה הכוללת ציקלופוספאמיד ואיפוספאמיד. היא משווקת על ידי בקסטר אינטרנשיונל תחת השמות יורומיטקסן ומסנקס. שם החומר הוא ראשי תיבות של mercaptoethane sulfonate Na-2. 

התרופה מופיעה ברשימת התרופות החיוניות של ארגון הבריאות העולמי.

==שימושים רפואיים==
מסנה ניתנת בשילוב עם ציקלופוספאמיד ואיפוספאמיד על מנת להגן על שלפוחית השתן ולהוריד את השכיחות של דלקת של שלפוחית השתן המלווה בדמם והמטואוריה במטופלים המקבלים תרופות אלו כטיפול כימותרפי לסרטן. שתי תרופות אלו עלולות להפוך בגוף האדם למטבוליטים אורוטוקסיים, כמו אקרוליין. התרופה מעלה הפרשת ציסטאין בשתן.

==אופן מתן==
התרופה ניתנת בצורת עירוי או דרך הפה. עירוי מסנה יינתן יחד עם עירוי של איפוספאמיד, ומסנה דרך הפה תינתן יחד עם מתן ציקלופוספאמיד דרך הפה. המינונים במתן אורלי יהיו כפולים עקב בעיות ספיגה. קבלת התרופה דרך הפה יכולה להיות גם ללא אשפוז, בשונה ממתן התרופה בעירוי.

==פעילות==
מסנה מורידה את הרעילות של תרכובות אורוטוקסיות בכימותרפיה. מסנה היא תרכובת מסיסת מים בעלת תכונות נוגדות חמצון, וניתנת יחד עם ציקלופוספאמיד ואיפוספאמיד. המסנה מתרכזת בשלפוחית השתן שם מצטבר אקרוליין בעקבות מתן כימותרפיה. על ידי תגובת מייקל יוצרת צימוד יחד עם אקרוליין ומטבוליטים אורוטוקסים אחרים. תגובת הצימוד הזו מנטרלת את התרכובות האורוטוקסיות למטבוליטים לא מזיקים שמופרשים בשתן.

קטגוריה:תרופות
שלום הררי

שלום הררי (נולד ב-1946) הוא קצין בצה"ל במילואים בדרגת תת-אלוף, אשר שימש כיועץ לענייני ערבים במשרד הביטחון.
==ביוגרפיה==
הררי נולד וגדל בקיבוץ אושה, למד בבית הספר הריאלי שבחיפה והיה חניך הפנימייה הצבאית לפיקוד במחזור י' (1964). הררי שירת בצה"ל באגף המודיעין, עבר קורס קציני מודיעין ושימש במגוון תפקידים בחטיבת המחקר. לאחר מכן שימש בשורת תפקידי פיקוד ומטה ביחידת האיסוף המרכזית. במקביל, שימש כקצין קישור לשב"כ, וכמדריך ראשי בקורס המתקדם לקציני מחקר מודיעיני. בשנת 1977 הוצב במפקדת יהודה ושומרון כקצין מטה באגף לענייני ערבים. בשנת 1983 הועלה לדרגת אלוף-משנה ומונה לראש המחלקה לענייני ערבים במפקדת יהודה ושומרון. בשנים 1984–1996 שימש כיועץ לענייני ערבים תחת מתאם פעולות הממשלה בשטחים. במסגרת זו לקח חלק במשא ומתן שניהלה ישראל בוועידת מדריד והסכם אוסלו. הררי פרש מצה"ל בדרגת תא"ל.

לאחר שירותו הצבאי שימש כחבר ההמכון למדיניות נגד טרור במרכז הבינתחומי הרצליה.

הררי הוא בעל תואר ראשון בהיסטוריה של המזרח התיכון ואפריקה מטעם אוניברסיטת תל אביב.

== קישורים חיצוניים ==
* [http://www.avot-meyasdim.co.il/page180.html תא"ל (מיל) שלום הררי], קורות חייו באתר "סמינר אבות מייסדים".
* . הכנס השנתי האחד עשר לביטחון לאומי, 2015.

==הערות שוליים==

קטגוריה:חיילי אגף המודיעין
קטגוריה:בוגרי הפנימייה הצבאית לפיקוד חיפה
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:אושה (קיבוץ): אישים
קטגוריה:בוגרי אוניברסיטת תל אביב
קטגוריה:הסכמי אוסלו: אישים
קטגוריה:ישראלים שנולדו ב-1946
66 באנדרומדה

66 באנדרומדה הוא כוכב כפול בעל בהירות נראית של 6.16 שנמצא במרחק של כ-184 שנות אור מכדור הארץ בקבוצת הכוכבים אנדרומדה. המערכת ממוקמת ליד הגבול הצפוני של קבוצת כוכבים עם פרסאוס. 

מרכיבים של הכוכב דומים ובעלי סיווג ספקטרלי F. תוצאות המדידות מראות, שכוכב זה מתקרב למערכת השמש עם מהירות של 5 ק"מ בשנייה.

==קישורים חיצוניים==
* 
* [https://www.universeguide.com/star/11465/66andromedae נתוני הכוכב]
* [https://www.jstor.org/stable/40674731 חקר הכוכב, הלמות אבט, 1969]

קטגוריה:קבוצת הכוכבים אנדרומדה
קטגוריה:כוכבי הסדרה הראשית מסוג F